Συντεταγμένες: 01°15′00″S 34°09′00″E﻿ / ﻿1.25000°S 34.15000°E﻿ / -1.25000; 34.15000

| Περιοχή Ρορύα ήΕπαρχία Ρορύα*(Rorya District)* |
| --- |
| Τοπική ονομασία | *Wilaya ya Rorya* |
| Χάρτης της Τανζανίας (σε ανοικτό μπεζ) όπου φαίνεται η Περιφέρεια Μάρα (σε μπορντό). |
| Χάρτης της Περιφέρειας Μάρα και σε κόκκινο η Περιοχή Ρορύα (σε πράσινη γραμμή, εμφανίζεται το ασφαλτοστρωμένο οδικό δίκτυο). |
| Χώρα | Τανζανία ! Τανζανία |
| Ζώνη | Παραλίμνια |
| Περιφέρεια | Μάρα*(Mara Region)* |
| Επαρχιακός Επίτροπος | *Ephraem Nguyaine* |
| Επιφάνεια | 2.001,87 km²772,9 mi² |
| Πληθυσμός | 265.241 (2012) |
| Πυκνότητα Πληθυσμού | 132,5 / km² (2012)343,2 / mi² (2012) |
| Ζώνη Ώρας Ανατολικής Αφρικής | +3 |
| Ταχυδρομικός Κώδικας | 31xxx |
| Κωδικός κλήσης | 028 |
| Δικτυακός Ιστότοπος Περιοχής | www.bunda.go.tz |
|

Η **Περιοχή Ρορύα** (αγγλικά: ***Rorya District***, Σουαχίλι: ***Wilaya ya Rorya***), είναι μια από τις επτά περιοχές στην Περιφέρεια Μάρα *(Mara Region)* της Τανζανίας. Η επαρχιακή πρωτεύουσα της περιφέρειας είναι στην πόλη Ίγκρι Τζούου *(Ingri Juu)*, ενώ η μεγαλύτερη πόλη είναι η Σιράτι *(Shirati)*.

Η περιοχή δημιουργήθηκε το 2007 από ένα τμήμα της Περιοχής Ταρίμε *(Tarime District)*. Συνορεύει προς τα βόρεια με την Κένυα, στα ανατολικά με την Περιοχή Ταρίμε *(Tarime District)*, στα νότια με την Περιοχή Μπουτιάμα *(Butiama District)* και την Αστική Περιοχή Μουσόμα *(Musoma Urban District)* δυτικά με τη Λίμνη Βικτόρια *(Lake Victoria)* και την Ουγκάντα *(Uganda)*.

Η πλειοψηφία των κατοίκων στην **Επαρχία Ρορύα** *(Rorya District)*, είναι από την φυλή Λούο *(Luo tribe)*. Άλλες εθνοτικές ομάδες είναι οι Κουρύα *(Kurya)*, Κίνε *(Kine)*, Σιμπίτι *(Simbiti)* και Σούμπα *(Suba)*. 

Κατά το 2012, σύμφωνα με την Εθνική Απογραφή της Τανζανίας, ο πληθυσμός στην Περιοχή Ρορύα *(Rorya District)*, ήταν 265.241 άτομα.

Μεταφορές
---------

Ο ασφαλτοστρωμένος οδικός Κορμός T4 από τη Μουάνζα *(Mwanza)* προς τα σύνορα της Κένυα, περνά μέσα από την Περιοχή Ρορύα *(Rorya District)*, με κατεύθυνση από τα νότια προς τα ανατολικά.

Θέματα
------

Τα δύο μεγαλύτερα προβλήματα στην Περιοχή Ρορύα *(Rorya District)*, είναι η πείνα και το *AIDS*.

Γεωγραφικό ιστορικό
-------------------

Η Περιοχή Ρορύα *(Rorya District)*, είναι από τα νεοσυσταθέντα Συμβούλια, το οποίο ξεκίνησε επισήμως την 1η Ιουλίου 2007. Προέκυψε από την διαίρεση της Περιοχής Ταρίμε *(Tarime District)*.

Η Περιοχή βρίσκεται στο Βόρειο τμήμα της Τανζανίας και βρίσκεται ανάμεσα στα γεωγραφικά πλάτη 1° 00" – 1° 45" νότια του Ισημερινού και μήκος 33° 30" – 35° 0" ανατολικά του μεσημβρινού.

Η Περιοχή Ρορύα *(Rorya District)* έχει δύο αγρο-οικονομικές ζώνες, δηλαδή τα μίντλαντς και τις πεδινές περιοχές. Οι ζώνες βρίσκονται μεταξύ των υψομέτρων 800 mm και 1200 mm επάνω από την επιφάνεια της θάλασσας. Η ετήσια βροχόπτωση κυμαίνεται μεταξύ 700 mm – 1200 mm και ολοκληρώνεται σε δυο εποχές. Η φθινοπωρινή περίοδος των βροχών είναι μεταξύ Οκτωβρίου – Δεκεμβρίου, ενώ η μακρά περίοδος των βροχών είναι από το Μάρτιο μέχρι τον Ιούνιο. Ο καιρός είναι ζεστός με θερμοκρασίες να κυμαίνονται από 14° C – 30° *C*.

Η Περιοχή Ρορύα *(Rorya District)* έχει συνολική έκταση 9.345,496 τ.χλμ.. Tο 77,6% δηλαδή 7.252 τ.χλμ. είναι υδάτινη επιφάνεια στη Λίμνη Βικτόρια *(Lake Victoria)* και το 22,4% δηλαδή 2.093,496 τ.χλμ. είναι εδαφική επιφάνεια.

Σύμφωνα με την απογραφή κατοικιών του 2002, η Περιοχή έχει 217.176 άτομα από τα οποία τα 101.907 είναι άρρενες και τα 115.269 γένους θηλυκού. Ο μέσος ρυθμός ανάπτυξης από το 1998 έως το 2002, είναι 2.8%.

Εκλογικές περιφέρειες
---------------------

Για τις βουλευτικές εκλογές, η Τανζανία χωρίζεται σε εκλογικές περιφέρειες. Από το 1995 η εκλογική Περιοχή Ρορύα *(Rorya District)*, είχε μία εκλογική περιφέρεια:

* Εκλογική Περιφέρεια Ρορύα *(Rorya Constituency)*

### Τομείς

Υπάρχουν πέντε Τομείς:

* *Girango*
* *Nyancha*
* *Luo-Imbo*
* *Suba*
* *Rabuor*

### Τμήματα

Υπάρχουν 21 Τμήματα (παρατίθενται παρακάτω τα Τμήματα και σε παρένθεση ο πληθυσμός των κατά την απογραφή του 2012):

* *Kigunga* (13.824)
* *Kirogo* (7.250)
* *Nyamtinga* (11.203)
* *Nyamagaro* (17.006)
* *Nyahongo* (18.454)
* *Mkoma* (17.132)
* *Tai* (12.506)
* *Bukura* (15.228)
* *Roche* (8.728)
* *Kitembe* (9.845)
* *Mirare* (12.416)
* *Goribe* (9.915)
* *Ikoma* (10.397)
* *Koryo* (7.652)
* *Bukwe* (9.920)
* *Nyathorogo* (14.809)
* *Rabour* (11.259)
* *Kisumwa* (12.447)
* *Komuge* (13.651)
* *Nyamunga* (13.161)
* *Kyang'ombe* (18.438)

Οικονομία
---------

Η οικονομία των κατοίκων της Ρορύα *(Rorya)* εξαρτάται από την γεωργία, την κτηνοτροφία, την αλιεία, τις μικρές βιομηχανίες και άλλους πόρους:

### Γεωργία

Περισσότερο από το 89% των ανθρώπων που ζουν στην Περιοχή, εξαρτώνται από τη γεωργία για τα προς το ζην. Η Περιοχή έχει έκταση 291.375 εκταρίων, τα οποία είναι καλλιεργήσιμα, όπου 130.481 εκτάρια είναι υπό καλλιέργεια. Περιοχή κατάλληλη για άρδευση είναι 17.350 τ.χλμ. όπου η άρδευση πραγματοποιείται μόνο σε 1.039 τ.χλμ.

### Κτηνοτροφία

Περισσότερο από το 70% των κατοίκων στη Ρορύα *(Rorya)*, συμμετέχουν στην τοπική κτηνοτροφία. Τουλάχιστον 27.718 νοικοκυριά είναι κτηνοτρόφοι. Παρά τις προκλήσεις, αντιμετωπίζουν (ζωικές ασθένειες και κλοπές). Οι Λούο *(Luo)* είναι άνθρωποι καλοί στην κτηνοτροφία της περιοχής· Χρησιμοποιούν τα ζώα για την παροχή γάλακτος, κρέατος, ως κεφάλαιο για τις περισσότερες οικονομικές συναλλαγές, πολιτιστικό αγαθό για μια ποικιλία τελετουργιών και για το όργωμα.

Οι περιβαλλοντικές επιπτώσεις που προκαλούνται από την κτηνοτροφία περιλαμβάνουν το κάψιμο των δασών – προετοιμασία των βοσκοτόπων και τη διάβρωση του εδάφους. Τα μέτρα μετριασμού που προτείνονται, είναι η έξοδος από την κτηνοτροφία, η μηδενική βόσκηση και η ελεγχόμενη καύση.

### Βιομηχανίες

Η Περιοχή έχει 5 μικράς κλίμακας Βιομηχανίες, οι οποίες συμπεριλαμβάνουν σαπωνοποιία, επεξεργασία δερμάτων, αρτοποιεία, επεξεργασία γάλακτος και επεξεργασία μπαχαρικών.

### Δασοκομία

Η Περιοχή είναι προικισμένη με φυσικές πηγές, οι οποίες είναι παρθένες και φυσικές. Οι δασικοί πόροι καλύπτουν έως και 1.534 τ.χλμ. που είναι περίπου 30% από το σύνολο της γης της Περιοχής Ρορύα *(Rorya District)*. Το 18% των άλλων δασών ανήκουν στην κοινότητα και το 12% σε μεμονωμένα άτομα που είναι γνωστά ως Νγκιτίρι *(Ngitiri)* που το χρησιμοποιούν για οικιακή χρήση, καύσιμο, κατασκευές και στην ιατρική. Ο τύπος του δάσους, περιλαμβάνει δάση Μιόμπο *(Miombo)*.

### Ορυκτοί Πόροι

Οι εξορυκτικές δραστηριότητες στην Περιοχή Ρορύα *(Rorya District)*, είναι μικρής κλίμακας. Τα στοιχεία της ορυκτής παραγωγής δεν είναι άμεσα διαθέσιμα, αν και παράγει εισόδημα για την κοινότητα, ενώ, η Περιοχή δεν εισπράττει από αυτόν τον τομέα, κάποιο εισόδημα άμεσα. Επίσης, υπάρχουν πολεοδομικά ορυκτά, όπως πέτρες, αδρανή υλικά και άμμος. Υπάρχει επίσης, στην περιοχή Νυαμούσι *(Nyamusi)*, μια αχρησιμοποίητη πηγή φυσικού αερίου αν και δεν έχουν ληφθεί σημαντικά μέτρα για την εξαγωγή και την αξιοποίησή του.

### Αλιεία

Η Επαρχία Ρορύα *(Rorya District)*, έχει επιφάνεια 7.252 τ.χλμ. η οποία καλύπτεται από τη Λίμνη Βικτόρια *(Lake Victoria)*, καθώς 23 χωριά, συνολικά, βρίσκονται κατά μήκος των ακτών της λίμνης. Λόγω αυτού του γεγονότος, οι περισσότεροι από αυτούς τους χωρικούς, εξαρτώνται από αλιευτικές δραστηριότητες και άλλους αλιείς στην περιοχή της λίμνης. Επίσης, η Επαρχία Ρορύα *(Rorya District)*, εξαρτάται από αυτό, ως πηγή εισοδήματος η οποία παράγεται από τις αλιευτικές δραστηριότητες. Μεταξύ των 500 ειδών, ορισμένα είδη ιχθύων που βρίσκονται στη λίμνη είναι το *Nile-peach, Tilapia* και το *silver cyprinid* (που στα Λούο ονομάζεται *Omena*).

### Μελισσοκομία

Η μελισσοκομία στην Επαρχία Ρορύα *(Rorya District)*, είναι μια σχετικά πρόσφατη ασχολία ως τρόπος για τη δημιουργία εισοδήματος, όπου από τις 10 ομάδες που σχηματίστηκαν σε διαφορετικά χωριά με σχεδόν 400 μελίσσια. Θα πρέπει να σημειωθεί ότι, η δραστηριότητα δεν έχει ακόμη αποφέρει πολλούς καρπούς, λόγω του παραδοσιακού τρόπου των συμμετεχόντων. Οι μελισσοκόμοι χρησιμοποιούν τις παραδοσιακές κυψέλες.

Δείτε επίσης
------------

* Διοικητικές υποδιαιρέσεις της Τανζανίας
* Περιφέρεια Μάρα
* Σιράτι

Σημειώσεις
----------

1. ↑   Χάριν της μετάφρασης, προτιμήθηκε να διατηρηθούν τα τμήματα με την Αγγλική-Σουαχίλι γραφή έναντι της Ελληνικής τους γραφής. Ο λόγος που γίνεται αυτό, είναι διότι ορισμένες ονομασίες δεν μπορούν να αποδοθούν 100% με την Ελληνική γραφή, π.χ. τόσο η Αγγλική-Σουαχίλι ονομασία *Simbiti* όσο και η ονομασία *Sibiti*, στα Ελληνικά γράφονται ως «Σιμπίτι». Η αναγραφή λοιπόν της Αγγλικής-Σουαχίλι ονομασίας, μας βοηθά στη συγκεκριμένη περίπτωση, να δούμε ότι η Ελληνική ονομασία προφέρεται ως «Σι-μ(ου)-μπί-τι» και όχι ως «Σι-μπί-τι» (γιατί δεν είναι *Sibiti* αλλά *Simbiti*). Υπάρχουν αρκετές τέτοιες περιπτώσεις, οπότε η παράλληλη παράθεση της Αγγλικής-Σουαχίλι ονομασίας, διευκολύνει στην Ελληνική ανάγνωση της ονομασίας. Επιπλέον, όπου υπάρχει ονομασία σε Ελληνική γραφή, παρατίθεται απαραιτήτως *(εντός παρενθέσεως)* και η Αγγλική-Σουαχίλι ονομασία, ώστε να διευκολυνθεί περαιτέρω, ο μη εξοικειωμένος (με τις Σουαχίλι ονομασίες) αναγνώστης.
2. ↑   Αντιθέτως, η , εκτιμά την εδαφική έκταση της Περιοχής Ρορύα *(Rorya District)* σε 2.001,87 τ.χλμ. (772,9 mi²).
3. ↑   Το *miombo* είναι λέξη των Σουαχίλι για τα *Brachystegia*, ένα γένος δέντρων που περιλαμβάνει ένα μεγάλο αριθμό ειδών. Η δασική έκταση *miombo* κατατάσσεται στους *biome* τροπικούς και υποτροπικούς λειμώνες, σαβάνες, θαμνώδεις εκτάσεις και στο σχέδιο του Παγκοσμίου Ταμείου για τη Φύση (*World Wide Fund for Nature* ή *World Wildlife Fund*) ή *WWF*).

Παραπομπές σημειώσεων
1. ↑   Thomas Brinkhoff (12 Σεπτεμβρίου 2014). «TANZANIA: Wards in the Lake Zone». City Population. Ανακτήθηκε στις 19 Σεπτεμβρίου 2016.
2. ↑  Gambiza, J; Bond, W; Frost, P.G.H; Higgins, S (2000). «SPECIAL SECTION: LAND USE OPTIONS IN DRY TROPICAL WOODLAND ECOSYSTEMS IN ZIMBABWE». *Ecological Economics* **33** (3): 353–368. doi:10.1016/s0921-8009(00)00145-2.

Παραπομπές
----------

1. ↑  «PEFA-LGAs» (PDF). σελίδες 146/169. Αρχειοθετήθηκε από το πρωτότυπο (PDF) στις 9 Δεκεμβρίου 2016. Ανακτήθηκε στις 19 Σεπτεμβρίου 2016.
2. 1 2 3  Thomas Brinkhoff (12 Σεπτεμβρίου 2014). «TANZANIA: Wards in the Lake Zone». City Population. Ανακτήθηκε στις 19 Σεπτεμβρίου 2016.
3. 1 2  Jacob, Mugini (2011-09-06). «500m/- allocated for Rorya District staff quarters». *Daily News* (Dar es Salaam, Tanzania). . [*νεκρός σύνδεσμος*]
4. 1 2 3 4 5  «Rorya». Αρχειοθετήθηκε από το πρωτότυπο στις 19 Σεπτεμβρίου 2016. Ανακτήθηκε στις 18 Σεπτεμβρίου 2016.
5. 1 2  «Census 2012». *National Bureau of Statistics*. Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 9 Δεκεμβρίου 2015.
6. ↑  «Trunk and Regional Roads in Tanzania». *Tanroads*. Αρχειοθετήθηκε από το πρωτότυπο στις 8 Δεκεμβρίου 2015. Ανακτήθηκε στις 1 Δεκεμβρίου 2015.
7. ↑  Jacob, Mugini (2011-08-18). «Rorya residents to get 600 tonnes of relief food». *Daily News* (Dar es Salaam, Tanzania). Αρχειοθετήθηκε από το πρωτότυπο στις 2012-08-16.. Ανακτήθηκε στις 2016-09-20.
8. ↑  Okuku. Paul (2011-02-13). «Retrogressive traditions fuelling Aids infection in Rorya District». *IPP Media* (Dar es Salaam, Tanzania). .
9. ↑  «Organisations located in Mara Region - Tanzania». African Development Information. Αρχειοθετήθηκε από το πρωτότυπο στις 13 Δεκεμβρίου 2017. Ανακτήθηκε στις 20 Σεπτεμβρίου 2016.